 Sheekhu waxa kale oo uu ka hadlay saamaynta Heshiiska Itoobiya iyo Erateriya uu u leeyahay dalka Jabuuti, Heshiiska dalalkani macne ayuu u leeyahay qofka Soomaaliga ah ee Muslinka ah, laakiin, fikradaha ugu xun ee lagu rabbeeyey dalalka Afrikaanku waa Khasaarahaagu waa Guusheyda, oo waxaynu ognahay oo ay warbaahinta caalamiga ah qaarkood sheegeen in khasaaraha ugu weyn ee heshiiska labadan dal ka dhashaa waxa uu soo gaadhayaa dalka Jabuuti, sidaasi awgeed fikradaasi ka dhalanaya in mandaqadu ay ka bixi weydo loolan oo dal kastaa uu ku dedaalayo sidii uu fashilin lahaa guusha dalka kale ee deriskiisa ah, markaa caqliyada ah isma buuxinayno ee waynu tartamaynaa waxay keentaa khasaare, sidaasi daraadeed Jabuuti hore ayey uga faaiideysatay khasaarihii Erateriya ee ahaa collaadii u dhexaysay Itoobiya iyo Erateriya, maantana Erateriya ayaa ka faaiideysanaysa khasaaraha Jabuuti. 